Több tízmillióan imádják a világ legfiatalabb fiúbandáját - Debrecen hírei, debreceni hírek | Debrecen és Hajdú-Bihar megye hírei - Dehir.hu
2019. 11. 14. 20:18:53
Szerző: MTI | info@dehir.hu Közzétéve: 2014.08.19. 08:36	| Frissítve: 2014.08.19. 08:45
Peking – A fiúk zsenge koruk ellenére egy szerelemről szóló dallal váltak ismertté idén tavasszal, és azóta több slágerrel nyerték meg a közönség szívét.
Fellépésekre szóló felkérések tucatjait kapja a világ legfiatalabb fiúbandája, a kínai TFBOYS, amelynek több tízmilliónyi rajongója van országszerte.
The Figthing Boys (TFBOYS), avagy "a harcoló fiúk" a "kínai Wikipédia", a Baidu információi szerint 2013-ban alakult három taggal. Vang Jün-kaj 14 éves, Vang Jüan és Ji Jang-csienhszi pedig 13, vagyis a világ legfiatalabb befutott fiúbandájának tekinthetők.
A fiúk zsenge koruk ellenére egy szerelemről szóló dallal váltak ismertté idén tavasszal, és azóta több slágerrel nyerték meg a kínai közönség szívét.
A fiatalok hatalmas népszerűségnek örvendenek a kínai médiában és közösségi portálokon: televíziós fellépésekre, jótékonysági gálákra is hívják őket, a legnagyobb kínai mikroblogon, a Sinán rajongói oldalukhoz több mint 1,6 millió követő csatlakozik.
A TFBOYS ugyanakkor a jelek szerint a nemzetközi porondot is szeretné meghódítani: a fiúk a Kínában blokkolt Twitteren és YouTube-on is megtalálhatók, rajongói oldalaik japán és thai nyelven is elérhetők.
A csapatnak népszerűsége növekedésével mind több kritikusa is akad. Legtöbben azt a kérdést teszik fel: a fiúk kamerák elé állítása nem egyenlő-e az illegális gyerekmunkával.
Címkék: Youtube, Kínai, The Figthing Boys, TFBOYS, Baidu, fiúbanda